Document ID: 32014D0076

TARYBOS SPRENDIMAS
2014 m. vasario 11 d.
kuriuo skiriami Sutarties dėl Europos Sąjungos veikimo 255 straipsnyje numatyto komiteto nariai
(2014/76/ES)
EUROPOS SĄJUNGOS TARYBA,
atsižvelgdama į Sutartį dėl Europos Sąjungos veikimo, ypač į jos 255 straipsnio antrą pastraipą,
atsižvelgdama į Europos atominės energijos bendrijos steigimo sutartį, visų pirma į jos 106a straipsnio 1 dalį,
atsižvelgdama į 2013 m. lapkričio 25 d. Teisingumo Teismo pirmininko iniciatyvą,
kadangi:
(1)
pagal Sutarties 255 straipsnio pirmą pastraipą įsteigiamas komitetas, kuris, prieš valstybių narių Vyriausybėms skiriant Teisingumo Teismo ir Bendrojo Teismo teisėją ir generalinį advokatą, pateikia nuomonę dėl kandidatų tinkamumo eiti tas pareigas (toliau - komitetas);
(2)
komitetą sudaro septyni asmenys, kurie yra parenkami iš buvusių Teisingumo Teismo ir Bendrojo Teismo narių, nacionalinių aukščiausiųjų teismų narių ir pripažintos kompetencijos teisininkų, iš kurių vieną siūlo Europos Parlamentas;
(3)
reikėtų atsižvelgti į tai, kad būtų išlaikyta komiteto sudėties pusiausvyra, visų pirma geografiniu ir atstovavimo valstybių narių teisinėms sistemoms požiūriu;
(4)
todėl reikia paskirti komiteto narius ir jo pirmininką,
PRIĖMĖ ŠĮ SPRENDIMĄ:
1 straipsnis
Ketverių metų kadencijai nuo 2014 m. kovo 1 d. Sutarties dėl Europos Sąjungos veikimo 255 straipsnyje numatyto komiteto nariais skiriami šie asmenys:
Jean-Marc SAUVÉ, pirmininkas
Luigi BERLINGUER
Pauliine KOSKELO
Lordas Jonathan MANCE
Péter PACZOLAY
Christiaan TIMMERMANS
Andreas VOSSKUHLE
2 straipsnis
Šis sprendimas įsigalioja 2014 m. kovo 1 d.
Priimta Briuselyje 2014 m. vasario 11 d.

Labels: 9
15